CELEX: 61969CJ0072
Language: da
Date: 1970-06-18
Title: Domstolens Dom af 18. juni 1970. # Hauptzollamt Bremen mod Bremer Handelsgesellschaft. # Anmodning om præjudiciel afgørelse: Bundesfinanzhof - Tyskland. # Sag 72-69.

DOMSTOLENS DOM
      AF 18. JUNI 1970
      
         Hauptzollamt Bremen — Freihafen
      
      
         mod Bremer Handelsgesellschaft
      
      
         (anmodning om præjudiciel afgørelse indgivet af Bundesfinanzhof)
      
      Sag 72/69
      Processprog: Tysk
      
      Angående:
      En anmodning, som i henhold til EØF-traktatens artikel 177 er forelagt Domstolen af Bundesfinanzhof for i en sag. der verserer mellem ovennævnte parter, at opnå en præjudiciel afgørelse vedrørende fortolkningen af visse bestemmelser i Rådets forordning nr. 19 af 4. april 1962 med bilag.
      Domskonklusion :
      Udtrykket »formalet maniok« i betydningen af artikel 1. litra d) i forordning nr. 19/62 sammenholdt-med position 11.06 i den fælles toldtarif, der omtales i bilaget til forordningen, skal forstås som omfattende alle melholdige stoffer hidrørende fra maniokrødder uden hensyn til den behandling, som disse rødder måtte have undergået, når blot produktet indeholder mere end 40 % stivelse.
      Generaladvokatens forslag til afgørelse :
      Udtrykket »formalet maniok« i de sammenhørende bestemmelser i artikel 1. litra d) i EØF-Rådets forordning nr. 19 og i dennes bilag bør fortolkes som omfattende det produkt, der udvindes af maniokrødder, uanset hvilken fremgangsmåde der benyttes. Kun ved sit stivelsesindhold kan det skelnes fra »restprodukter fra fremstilling af maniokstivelse« i toldposition 23.03. Det ser ud til. at et stivelsesindhold på mellem 55 og 60 % er et tilfredsstillende afgrænsningskriterium.
      Sammendrag
      
               1.
            
            
               Fælles toldtarif — fortolkning af én toldposition i forbold til en anden — kriterier
            
         
               2.
            
            
               Landbrug — fælles markedsordning — korn — ligestillede produkter — formalet maniok — begreb
               (Forordning nr. 19, artikel 1, litra d))
            
         
               1.
            
            
               Ved fortolkningen af én toldposition i forhold til en anden skal der i tvivlstilfælde ta-ges hensyn såvel til toldtariffens funktion med henblik på opfyldelsen af de behov, der følger af markedsordningens system, som til dens rent toldmæssige funktion.
            
         
               2.
            
            
               Udtrykket »formalet maniok« i betydningen af artikel 1, litra d) i forordning nr. 19/62 sammenholdt med position 11.06 i den fælles toldtarif, der omtales i bilaget til forordningen, skal forstås som omfattende alle melholdige stoffer hidrørende fra maniokrødder uden hensyn til den behandling, som disse rødder måtte have undergået, når blot produktet indeholder mere end 40 % stivelse.